ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

....หญ้าแพรก
...n...ในที่สุดสงครามกลางเมืองระหว่างกลุ่ม นปช. และเจ้าหน้าที่ของรัฐ ก็จบลงบนซากปรักหักพังของประเทศ และเที่ยวนี้เศรษฐกิจของประเทศเสียหายหนัก เพราะเมื่อก่อนม็อบไล่เผาสถานที่ราชการ แต่เที่ยวนี้ไล่เผาอาคารของเอกชน ทำให้การค้าและการท่องเที่ยวพังพินาศ เที่ยวนี้คงต้องใช้เวลาเยียวยานาน
...n... วันนี้ กรณ์ จาติกวณิช รมว.คลัง ลงจากเครื่องบินหลังจากไปประชุมที่ญี่ปุ่น ก็จะเข้าประชุมมาตรการเยียวยาผู้ประกอบการราชประสงค์ และประชาชนที่ได้รับผลกระทบจากม็อบการเมืองกับผู้ที่เกี่ยวข้องทันที เพื่อทุบโต๊ะก่อนนำเสนอคณะรัฐมนตรีในวันที่ 25 พ.ค.นี้ 
...n... สถิตย์ ลิ่มพงศ์พันธุ์ ปลัดกระทรวงการคลัง ทำงานหนักร่วมกับดรีมทีมกระทรวงการคลัง หามาตรการตรงและมาตรการเสริมช่วยเอกชนและประชาชน เสนอให้ รมว.คลัง ดูว่ามีความเป็นไปได้อย่างไร และแต่ละมาตรการใช้เงินเท่าไหร่ เพื่อให้ตัดสินใจได้ง่ายขึ้น 
ปลัดคลังเล่าให้ฟังว่า แบงก์รัฐทั้งธนาคารออมสิน เอสเอ็มอีแบงก์ ธอส. และ ธ.ก.ส. ต้องเตรียมพร้อม เพราะจะเป็นมือไม้สำคัญที่รัฐบาลจะนำออกมาใช้ในการช่วยเหลือผู้ประกอบการและเอกชน
...n... จู่ๆ ก็มีชื่อคู่ชิงผู้ว่าการแบงก์ชาติเพิ่มขึ้นมาอีก 1 คน คือ ดร.อำพน กิตติอำพน เลขาธิการสภาพัฒน์ ซึ่งมีคนส่งเข้าประกวด แต่ก็ขึ้นอยู่กับคณะกรรมการสรรหาว่าสนใจหรือไม่ หรืออาจจะเสนอชื่อขึ้นไปพร้อมกันทั้ง 3 คน คือ บัณฑิต นิจถาวร รองผู้ว่าการแบงก์ชาติ ดร.ประสาร ไตรรัตน์วรกุล กรรมการผู้จัดการแบงก์กสิกรไทย และ ดร.อำพน ส่วนคนตัดสินใจไม่ใช่ใครเป็น รมว.คลัง นั่นเอง 
...n... สายสืบสะเด็ดยาดรายงานมาว่า ถ้า ดร.ปิยสวัสดิ์ อัมระนันทน์ ไม่ไปนั่งเก้าอี้ดีดี บริษัท การบินไทย เสียก่อน ตำแหน่งนี้ตกเป็นของ ดร.ปิยสวัสดิ์ แน่นอน เพราะทั้งคุณวุฒิ วัยวุฒิ เหมาะสมที่สุด